བོད་ཀྱི་ལོ་གསར་ཚེས་པ་༢་ཏེ།སྤྱི་ཟླ་༢་ཚེས་༡༧་ཉིན་བོད་ཀྱི་རྒྱལ་ས་ལྷ་སའི་གཙུག་ལག་ཁང་དུ་མེ་སྐྱོན་བྱུང་བའི་གནས་ཚུལ་དང་བརྙན་པར་རྣམས་རྒྱ་ནག་གཞུང་གིས་བཀག་སྡོམ་བྱས་པའི་རྗེས་སུ་ཡིག་ཕྲེང་བཞི་ཙམ་ལས་མེད་པའི་རྒྱ་གཞུང་འབྲེལ་གསལ་བསྒྲགས་ཤིག་སྤེལ་ཏེ།ལྷ་ལྡན་གཙུག་ལག་ཁང་ལ་མེ་སྐྱོན་བྱུང་ཡང་མིའི་ཚེ་སྲོག་ལ་གནོད་འཚེ་ཕོག་མེད་ཅེས་འགྲེལ་བཤད་བརྒྱབ་པ་ཙམ་ལས།མེ་སྐྱོན་འབྱུང་དོན་དང་མེ་སྐྱོན་འབྱུང་ས་ཏག་ཏག་ཕྱོགས་གང་ལ་ཁེལ་ཡོད་མེད་སོགས་ཁ་གསལ་གྱི་འགྲེལ་བཤད་གང་ཡང་བརྒྱབ་མེད་པ་རེད།